Красимира Ненова
Има ли нейде обич за мен

chitanka.info

1. Има ли нейде обич за мен,

има ли верен приятел?

Блъскан, изгубен и изморен

копнеех за топла обител.

В Твоето Слово, о, Боже, съзрях:

към мене ръка си протегнал!

Вината простил си, вериги на грях

си строшил и си ме помилвал!

Припев:

// За туй, че ме обикна, за туй, че ме потърси,

за туй, че се пожертва Ти за мен, благодаря! // 2

2. С Твоята правда облечен съм днес,

с дарби богато обкичен.

В Твоята църква съм приютен,

обичам и сам съм обичан.

Вървиме задружно към царството Ти,

в молитва едни сме за други;

утеха и помощ в трудните дни —

вградени в телото Ти чудно!

3. Скитници тъжни има в света,

хиляди търсят отрада.

Нека за тях да отворя уста

благата вест да им кажа:

Туй, че надежда има за нас —

платил си с кръвта Си, Исусе —

с милост измиваш ни Ти от греха,

с вяра щом дойдем при кръста!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.